## La Generalitat impulsa la posada en marxa de 'CV+i Comunitat Valenciana' amb l'objectiu de consolidar l'ecosistema d'innovació regional

*** L'iniciativa té com a socis promotors RUVID, REDIT i la CEV**

La Conselleria d'Innovació, Indústria, Comerç i Turisme ha presentat 'CV+i Comunitat Valenciana', una iniciativa de la Generalitat Valenciana, coordinada per la Xarxa d'Universitats Valencianes per al Foment de la I+D+i (RUVID) per a impulsar la creació i consolidació d'ecosistemes d'innovació en la Comunitat Valenciana.

L'objectiu és aglutinar els principals agents innovadors de la Comunitat Valenciana per a coordinar els seus esforços a fi de situar el nostre territori en referent nacional de la innovació.

Per a fer-ho, la Generalitat finança amb 200.000 euros este programa que coordina actuacions entre els agents del Sistema Valencià d'Innovació per a promoure la cooperació en entorns d'especialització, fomentant la connexió del coneixement científic i tecnològic amb el teixit empresarial i les administracions per a millorar la qualitat de vida de les persones i el seu entorn.

'CV+i Comunitat Valenciana' té com a socis promotors la Xarxa d'Universitats Valencianes per al Foment de la I+D+i (RUVID, la Xarxa d'Instituts Tecnològics de la Comunitat Valenciana (REDIT) i amb la Confederació Empresarial de la Comunitat Valenciana (CEV).

El director general d'Innovació, Juan José Cortés, ha participat este dijous en la primera jornada organitzada amb el paraigua de 'CV+i Comunitat Valenciana'*,* en la qual investigadors, tecnòlegs, emprenedors, empreses, administracions i institucions han establit diàlegs sobre els avanços en la investigació, la innovació i l'emprenedoria en l'àrea de l'economia circular, una aposta dirigida a facilitar la connexió entre ells i accelerar la innovació en territori regional.

Durant la seua intervenció, Cortes ha defés l'esforç de la Generalitat per “construir una Comunitat Valenciana més competitiva i sostenible en recursos, gràcies al treball conjunt de tots els agents del Sistema Valencià d'Innovació”.

A més, ha afegit Juan José Cortés, “des del Govern Valencià apostem per potenciar la formació en innovació en els diferents nivells educatius, donar suport a la labor dels instituts tecnològics, impulsar una llei de *startups* valenciana i estar al costat de les empreses perquè integren la innovació en la seua cadena de valor, amb això aconseguirem una Comunitat Valenciana més competitiva”.

Fecha: 28/09/2023